УСТАВ

НА НАРОДНО ЧИТАЛИЩЕ „ДРУЖБА 1956” С.ГАБРОВО, ОБЩ. ЧЕРНООЧЕНЕ, ОБЛ. КЪРДЖАЛИ

/препис с актуализация на промените, приети на основание решения на Общото събрание на читалището от 20.08.2010 год./

**ГЛАВА ПЪРВА**

**ОБЩИ ПОЛОЖЕНИЯ**

Чл.1. **/изм. с решение на ОС от 20.08.2010/** Народно читалище „Дружба 1956”, наричано за краткост „читалището” е самоуправляваща се културно- просветна организация на населението в с. Габрово, общ. Черноочене, обл. Кърджали. То се изгражда и работи върху принципите на демократизма, доброволността и автономията.

Чл.2.Читалището не е политическа организация, в неговата дейност могат да участват всички лица без оглед на ограничение на възраст и пол, политически и религиозни възгледи и етническо самосъзнание.

Чл.3. Читалището поддържа отношение на сътрудничество и координация с държавните органи и организации, на които законите възлагат определени задължения.

Чл.4. **/изм. с решение на ОС от 20.08.2010/**Читалището може да се сдружава с други читалища на местно и национално равнище за постигане на своите цели, за провеждане на съвместни дейности и инициативи при условията и по реда на Закона за народните читалища.

Чл.5. **/изм. с решение на ОС от 20.08.2010/**Читалището е юридическа организация с нестопанска цел. То се представлява от председателя и секретаря заедно и поотделно.

Чл.5а.**/нов, приет с решение на ОС от 20.08.2010/**Седалището и адреса на управление на читалището е с. Габрово, общ. Черноочене, обл. Кърджали.

**ГЛАВА ВТОРА**

**ЦЕЛИ И ЗАДАЧИ**

Чл.6. **/изм. с решение на ОС от 20.08.2010/**Целите на читалището са да задоволява потребностите на гражданите, свързани с:

1. **/изм. с решение на ОС от 20.08.2010/**Развитие и обогатяване на културния живот, социалната и образователна дейност в населеното място, където осъществява дейността си;
2. **/изм. с решение на ОС от 20.08.2010/**Запазване обичаите и традициите на българския народ;
3. **/изм. с решение на ОС от 20.08.2010/**Разширяване на знанията на гражданите и приобщаването им към ценностите и постиженията на науката, изкуството и културата;
4. **/изм. с решение на ОС от 20.08.2010/**Възпитава за утвърждаване на националното самосъзнание;
5. **/нов, приет с решение на ОС от 20.08.2010/**Осигуряване на достъп до информация.

Чл.7.За постигане на целите по чл.6 читалището извършва основни дейности като:

1. **/изм. с решение на ОС от 20.08.2010/**Уреждане и поддържане на библиотеки, читалня, фото-, фоно-, филмо- и видеотеки, както и създаване и поддържане на електронни информационни мрежи;
2. **/изм. с решение на ОС от 20.08.2010/**Развиване и подпомагане на любителско- художествено творчество;
3. **/изм. с решение на ОС от 20.08.2010/**Организиране на школи, кръжоци, курсове, клубове, кино- и видеопоказ, празненства, концерти, чествания и младежки дейности;
4. **/изм. с решение на ОС от 20.08.2010/**Събиране и разпространяване на знания за родния край;
5. **/изм. с решение на ОС от 20.08.2010/**Създаване и съхраняване на музейни колекции съгласно Закона за културното наследство;
6. **/изм. с решение на ОС от 20.08.2010/**Издаване на печатни материали;
7. **/нов, приет с решение на ОС от 20.08.2010/**Други дейности, свързани с целите и задачите на читалището;
8. **/нов, приет с решение на ОС от 20.08.2010/**Предоставяне на компютърни и интернет услуги.

**ГЛАВА ТРЕТА**

**УЧРЕДЯВАНЕ И ЧЛЕНСТВО**

Чл.8./1/**/изм. с решение на ОС от 20.08.2010/**Читалището се учредява на учредително събрание, на което присъстват най-малко 50 дееспособни физически лица.

/2/Читалището съществува без срок и дейността му се прекратява по решение на общото събрание на неговите членове вписано в регистъра на окръжен съд.

Чл.9/1/Членовете на читалището са индивидуални, колективни и почетни.

/2/**/изм. с решение на ОС от 20.08.2010/**Индивидуалните членове са български граждани. Те биват действителни и спомагателни:

а/действителните членове са лица, навършили 18 години, които участват в дейността на читалището, редовно плащат членски внос и имат право да избират и бъдат избирани;

б/спомагателните членове са лица до 18 години, които нямат право да избират и да бъдат избирани, те имат право на съвещателен глас.

/3/**/изм. с решение на ОС от 20.08.2010/**Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в Общото събрание. Колективни членове могат да бъдат:

–Професионални организации;

–Търговски дружества;

–Кооперации и сдружения;

–Културно-просветни и любителски клубове и творчески колективи.

/4/Почетни членове могат да бъдат български и чужди граждани с изключителни заслуги към читалището.

/5/Членове на читалището могат да бъдат всички български граждани, които отговарят на условията, предвидени в ЗНЧ и приемат устава на Читалището.Приемането им става с подаване на писмена молба-декларация до Настоятелството, че приемат Устава.

/6/Решенията на Настоятелството за приемане на нови членове подлежи на утвърждаване от общото събрание.

/7/**/изм. с решение на ОС от 20.08.2010/**Членството на читалището се прекратява:

1. **/нов, приет с решение на ОС от 20.08.2010/**С едностранно волеизявление за напускане;
2. **/нов, приет с решение на ОС от 20.08.2010/**С изключването му от Общото събрание по предложение на читалищното настоятелство, поради извършване на системни нарушения на Устава; при поведение, несъвместимо с по-нататъшното му членство и неплащане на членския внос за срок от две години;
3. **/нов, приет с решение на ОС от 20.08.2010/**С прекратяване на Читалището;
4. **/нов, приет с решение на ОС от 20.08.2010/**Със смъртта на съответния член на читалището или при прекратяване дейността на колективен член на читалището;
5. **/нов, приет с решение на ОС от 20.08.2010/**При прекратяване на членството на прекратения член не се връща членски внос.

**ГЛАВА ЧЕТВЪРТА**

**ОРГАНИ И САМОУПРАВЛЕНИЕ**

Чл.10.Органи на самоуправление на читалището са:

–Общо събрание;

–Настоятелство;

–Проверителна комисия.

Чл.11/1/Върховен орган на читалището е общото събрание.

/2/Общото събрание се състои от всички членове на читалището, имащи право на глас.

Чл.12./1/Общото събрание има следните компетенции:

1.Изменя и допълва устава;

2.Избира и освобождава членовете на Настоятелството, Проверителната комисия и Председателя;

3.Приема вътрешни актове, необходими за организацията на дейността на читалището;

4.Изключва членове на читалището;

5.Определя основни насоки на дейността на читалището;

6.Взема решение за членуване или за прекратяване на членство в читалищно сдружение;

7.Приема бюджета на читалището;

8.Приема годишния отчет;

9.Определя размера и начина на събиране на членския внос;

10.Отменя решения на органите на читалището;

11.Взема решения за откриване на клонове на читалището след съгласуване с общината;

12.Взема решения за отнасяне до съда на незаконосъобразни действия на ръководството или отделни читалищни членове.

/2/Решения на общото събрание са задължителни за другите органи на читалището.

Чл.13./1/**/изм. с решение на ОС от 20.08.2010/**Редовно общо събрание на читалището се свиква от настоятелството веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

/2/**/изм. с решение на ОС от 20.08.2010/**Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

/3/**/изм. с решение на ОС от 20.08.2010/**Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час.Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

/4/От деня на обявяването на общото събрание се спира приемането на членове.

/5/Решенията по чл.12, ал.1, точка 1,4,10,11,12 се вземат с мнозинство най-малко 2/3 (две трети) от всички членове. Останалите решения се вземат с мнозинство повече от половината от присъстващите членове.

/6/**/нов, приет с решение на ОС от 20.08.2010/**Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

/7/**/нов, приет с решение на ОС от 20.08.2010/**Искът се предявява в едномесечен срок от узнаването на решението, но не по-късно от една година от вземане на решението.

Чл.14./1/**/изм. с решение на ОС от 20.08.2010/**Изпълнителен орган на читалището е Настоятелството, което се състои от най-малко от трима членове, избрани за срок от три години. Същите трябва да нямат роднински връзки по права и съребрена линия до четвърта степен.

/2/**/изм. с решение на ОС от 20.08.2010/**Настоятелството:

1.**/ нов, приет с решение на ОС от 20.08.2010/**Свиква общо събрание;

2.**/нов, приет с решение на ОС от 20.08.2010/**Осигурява изпълнението на решенията на общото събрание;

3. **/нов, приет с решение на ОС от 20.08.2010/**Подготвя и внася в общото събрание отчет за дейността на читалището и утвърждава щата му;

4. **/нов, приет с решение на ОС от 20.08.2010/**Подготвя и внася в общото събрание отчет за дейността на читалището;

5. **/нов, приет с решение на ОС от 20.08.2010/**Назначава секретаря и утвърждава длъжностната му характеристика.

/3/**/изм. с решение на ОС от 20.08.2010/**Настоятелството взема решения с мнозинство повече от половината от членовете.

Чл.15/1/Председателят на читалището е член на настоятелството и се избира от общото събрание за срок от три години.

/2/**/изм. с решение на ОС от 20.08.2010/**Председателят на читалището:

1.Организира дейността на читалището съобразно закона, устава и решенията на общото събрание;

2.Представлява читалището;

3.Свиква и ръководи заседанията на настоятелството и председателства общото събрание;

4.**/буква „г” отменена с решение на ОС от 20.08.2010/**;

5.Отчита дейността си пред настоятелството;

6.Сключва и прекратява трудовите договори със служителите, съобразно бюджета на читалището въз основа на решение на настоятелството.

Чл.16. **/изм. с решение на ОС от 20.08.2010/**Секретарят на читалището:

1. **/нов, приет с решение на ОС от 20.08.2010/**Организира изпълнението на решенията за изпълнението на бюджета;
2. **/нов, приет с решение на ОС от 20.08.2010/**Организира текущата основа и допълнителна дейност;
3. **/нов, приет с решение на ОС от 20.08.2010/**Отговаря за работата на щатния и хонорувания персонал;
4. **/нов, приет с решение на ОС от 20.08.2010/**Представлява читалището заедно и поотделно с председателя.

/2/ **/изм. с решение на ОС от 20.08.2010/**Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.

Чл.17./1/Проверителната комисия се състои от най-малко от трима членове избрани за срок от три години.

/2/**/изм. с решение на ОС от 20.08.2010/**Членове на проверителната комисия не могат да бъдат лица, които са в трудово-правни отношения с читалището или са роднини на членовете на настоятелството, на председателя или секретаря на читалището по права линия, съпрузи, братя, сестри и роднини по сватовство от първа степен.

/3/**/изм. с решение на ОС от 20.08.2010/**Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/При констатиране на решения проверителната комисия уведомяват общото събрание на читалището и при данни за извършени престъпления, и органите на прокуратурата.

/5/Проверителната комисия се събира на заседания най-малко веднъж в годината.

Чл.18. **/изм. с решение на ОС от 20.08.2010/**Не могат да бъдат избрани за членове на Настоятелството и проверителната комисия, и за секретари лица, които са осъждани за лишаване от свобода за умишлени престъпления от общ характер.

Чл.18а. **/нов, приет с решение на ОС от 20.08.2010/**Членовете на настоятелството, включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**ГЛАВА ПЕТА**

**ИМУЩЕСТВО, ФИНАНСИРАНЕ И ПРЕКРАТЯВАНЕ**

**/наименование изм. с решение на ОС от 20.08.2010/**

Чл.19.Имуществото на читалището се състои от право на собственост и от други вещи, права, взимания, ценни книжа, други права и задължения.

Чл.20. **/изм. с решение на ОС от 20.08.2010/**Читалището набира средства от следните източници:

1. **/изм. с решение на ОС от 20.08.2010/**Членски внос;
2. **/изм. с решение на ОС от 20.08.2010/**Културно-просветна дейност и информационна дейност;
3. Субсидии от държавния и общинския бюджет;
4. Наеми от движимо и недвижимо имущество;
5. Дарения и завещания;
6. Други приходи.

Чл.21/1/Разходите не бива да надвишават приходната част от бюджета.

/2/Оформянето на оправдателни документи, отчитането на разходи се извършва по установен ред.

/3/**/нов, приет с решение на ОС от 20.08.2010/**Читалището не може да отчуждава недвижими вещи и да учредява ипотеки върху тях.

/4/**/нов, приет с решение на ОС от 20.08.2010/**Движими вещи, собственост на читалището могат да бъдат отчуждавани, залагани, бракувани или заменени с по-доброкачествени само по решение на настоятелството.

/5/**/нов, приет с решение на ОС от 20.08.2010/**Читалището няма право да предоставя собствено или ползвано от него имущество възмездно или безвъзмездно:

1. За хазартни игри и нощни заведения;

2. За дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. За постоянно ползване от политически партии и организации;

4. На председателя, секретаря, членовете на настоятелството и проверителната комисия и на членовете на техните семейства.

Чл.22**/нов, приет с решение на ОС от 20.08.2010/**Прекратяването на читалището се извършва на основанията и по реда предвидени в ЗНЧ.

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1.**/отменена с решение на ОС от 20.08.2010/**

2. **/изм. с решение на ОС от 20.08.2010/**Читалището има име, кръгъл печат с надпис: \*НАРОДНО ЧИТАЛИЩЕ „ДРУЖБА 1956”\*с. ГАБРОВО обл. КЪРДЖАЛИ, в средата разтворена книга с годината на основаването му. Печатът се съхранява от Председателя и Секретаря на читалището.

3.Празникът на читалището е 24 май- „Деня на българската просвета и култура.

4. **/отменена с решение на ОС от 20.08.2010/**

Настоящият устав е приет с квалифицирано мнозинство от Общото събрание на ЧИТАЛИЩЕ „ДРУЖБА” с. Габрово, проведено на 05.12.1997 год. и представлява неразделна част от протокола на това събрание и е изменен с решение на Общото събрание, проведено на 20.08.2010 год.

**СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ**

НАСТОЯТЕЛСТВО:

Председател: Райме Мустафа Али

Членове: Минире Салиф Мустафа

Незия Мюмюн Шабан

Проверителна комисия:

Председател: Мехмед Ахмед Рашид

Членове: Виждан Рамадан Рамадан

Йълдъз Мюмюн Джабир

**ОТЧЕТ ЗА ДЕЙНОСТТА НА НЧ ,,ДРУЖБА 1956”, с. Габрово ЗА 2023 ГОДИНА**

През 2023 год. читалището осъществяваше дейността си в съгласие със своите програмни цели, заложени в Устава на организацията. А основните цели на читалището са да подпомага развитието и обогатяването на културния живот, социалната и образователна дейност, да съхранява обичаите и традициите; да развива библиотечна дейност, както и да разшири знанията на гражданите . Потребителите за отчетения период са 95, от които 22 са до 14 годишна възраст. Броят на заетите библиотечни материали са 976. При организация на мероприятия основни партньори на читалището са ОУ“Христо Ботев“ и ДГ „Слънце“. През изминалата 2023г. НЧ „Дружба 1956“ организира кътове, беседи и презентации по случай бележити дати, свързани с видни българи и събития. Децата от ДГ „Слънце“се включиха при изработването на мартенички и боядисването на яйца за Великден. На първи март заедно с децата на детската градина и с голямото училище всички се включиха да направят мартеници и да ги окачат по дърветата в центъра на селото за едно по приветливо и по- свежо, и по- здрави да са хората. Самодейците с неизчерпаема енергия правят по- красив и ведър делника и празника- с танц,песен,музека и слово, самодейците заслужават поздравления,уважение и възхищение за труда им-безкористен и всеотдаен. Читалището активно се включи в националната кампания „Маратон на четенето“. По време на кампанията ученици, превъплътени като приказни герои четоха приказки на малчуганите от ДГ „Слънце“. Организирани бяха групови посещения в библиотеката. През летния сезон библиотеката представлява интерес не само за местното население, но и на гостите на населението. Те с удоволствие посещават четенията. Читалищното настоятелство взе решение да са наблегне на библиотечната дейност и времето да се оползотвори в пренареждане на библиотечния фонд, фонда да се разчисти от остарели, изхабени книги. През изминалата година читалището работи по утвърдена субсидия от държавния бюджет и постъпления от членски внос, които не са достатъчни. За по-успешното си развитие читалището има нужда от подобрение на техническо-материалната си база, закупуването на нова литература, както от хореограф и носии.

**ПРОГРАМА И ПЛАН ЗА РАБОТА НА НЧ „ ДРУЖБА 1956” ЗА 2024 ГОДИНА**

Януари

06.01- Годишнина от рождението на Христо Ботев

08.01- Бабинден- български обичаи и ритуали

21.01- Ден на родилната помощ

Февруари

14.02- Ден на лозаря / Трифоновден/

18.02- Годишнина от обесването на Васил Левски

Март

01.03- Ден на самодееца

01.03- Ден на мартеницата

08.03- Международен ден на жената

22.03- Първа пролет

23.03.- Световен ден на книгата и авторсото право

Април

02.04-21.04- Маратон на четенето

05.05- Великден

09-10- Рамазан байрам

Май

11.05- Национален ден на библиотекаря

24.05- Ден на българската просвета и култура и на славянската писменост. Празник на читалището

Юни

01.06- Ден на детето

02.06- Ден на Христо Ботев

16-20- Курбан байрам

Юли

Организиране на поход с младежи до 18 год. с цел опознаване на родния край

Август

„С книжка сред природата” – колективни четения сред природата с деца в предучилищна възраст и ученици от начален курс.

Септември

06.09- Съединението на България

22.09- Ден на Независимостта на България

Ноември

01.11- Ден на народните будители

Декември

01.12- Световен ден за борба срещу СПИН

24.12- Бъдни вечер

25.12- Коледа